
Ministru kabineta sēdes protokollēmums

Informatīvais ziņojums "Par programmas rādītāju novērtējumu programmas "AER izmantošana un energoefektivitātes paaugstināšana centralizētajā siltumapgādē un aukstumapgādē" otrajai kārtai"

· 1. Pieņemt zināšanai iesniegto informatīvo ziņojumu.
· 2. Ja Eiropas Savienības kohēzijas politikas programmas 2021.–2027. gadam 2.1.1. specifiskā atbalsta mērķa "Energoefektivitātes veicināšana un siltumnīcefekta gāzu emisiju samazināšana" 2.1.1.3. pasākuma "AER izmantošana un energoefektivitātes paaugstināšana centralizētajā siltumapgādē un aukstumapgādē" otrās kārtas (turpmāk – atbalsta programma) īstenošanas laikā akciju sabiedrība "Attīstības finanšu institūcija Altum" konstatē, ka atbalsta programmas kopējais sagaidāmo paredzamo un neparedzamo zaudējumu apjoms pārsniedz atbalsta programmas rādītāju novērtējumā minētos apjomus, un tādēļ akciju sabiedrībai "Attīstības finanšu institūcija Altum"  ir nepieciešams papildus finansējums zaudējumu segšanai, Klimata un enerģētikas ministrijai sadarbībā ar akciju sabiedrību "Attīstības finanšu institūcija Altum" sagatavot un klimata un enerģētikas ministram iesniegt izskatīšanai Ministru kabinetā atjaunotu atbalsta programmas rādītāju novērtējumu, tajā skaitā norādot finansējuma avotu zaudējumu segšanai.

